Il-Kummissjoni Ewropea - Stqarrija għall-istampa Il-massimizzazzjoni tal-kontribuzzjoni tal-Fondi Strutturali u ta' Investiment Ewropej għall-prijoritajiet tal-Kummissjoni Il-Viċi President Jyrki Katainen, responsabbli għall-Impjiegi, it-Tkabbir, l-Investiment u l- Kompetittività, qal: "Hemm potenzjal kbir biex jingħaqdu flimkien il-Fondi SIE u l-Fond Ewropew għall-Investimenti Strateġiċi tal-Pjan ta' Investiment (FEIS), iżda jista' jagħti l-każ li l-awtoritajiet lokali u reġjonali ma jafux b'dan. Huwa għalhekk li dalwaqt jien u l-Kummissarju Cretu se noħorġu linji gwida dwar in-natura kumplimentari tal-Fondi, sabiex inkunu ċerti li kull Stat Membru jagħmel użu sħiħ minn dawn l-opportunitajiet ġodda." Il-Kummissarju għall-Politika Reġjonali Corina Crețu qalet: "Il-Fondi SIE huma dejjem aktar meħtieġa minħabba li l-investimenti nazzjonali u reġjonali qegħdin jonqsu. Huma jappoġġaw bis- sħiħ ir-ritorn fl-Ewropa tal-prosperità fit-tul, billi jimmiraw lejn is-setturi l-aktar promettenti, billi jġibu aktar koeżjoni u konverġenza fl-UE u billi jgħinu lir-reġjuni u lill-ibliet jisfruttaw it-talent u l- ideat tal-poplu tagħhom. Issa huwa f'idejn l-Istati Membri li jamministraw u jinvestu b'mod effiċjenti l-Fondi, sabiex ikunu jistgħu jintlaħqu l-objettivi deskritti fil-Komunikazzjoni." Pereżempju, matul l-2014-2020, il-Fondi se jinvestu EUR 121 biljun fir-riċerka u l-innovazzjoni, l-ICT u l-appoġġ għan-negozji ż-żgħar fl-Ewropa kollha.Żewġ miljun kumpanija se jkunu appoġġati direttament mill-Fondi SIE, biex jagħtu spinta lill-kompetittività tagħhom u jżidu l-kapaċità tar- riċerka u l-innovazzjoni tagħhom. Kważi 15-il miljun dar se jkollhom aċċess għall-broadband b'veloċità għolja, bis-saħħa tal-Fond Ewropew għall-Iżvilupp Reġjonali, filwaqt li kważi 20 miljun persuna f'żoni rurali se jkollhom servizzi jew infrastruttura tal-ICT ġodda jew imtejba bl-appoġġ tal-Fond Agrikolu Ewropew għall-Iżvilupp Rurali. Bir-riforma għall-perjodu 2014-2020, il-Fondi SIE għandhom fowkus ċar fuq erbà setturi ewlenin li jiġġeneraw it-tkabbir, bħar-riċerka u l-innovazzjoni, it-teknoloġiji diġitali, l-appoġġ għall-ekonomija b'livell baxx ta' karbonju u għan-negozji żgħar. Orjentati lejn u f'konformità mas-Semestru Ewropew u r-Rakkomandazzjonijiet Speċifiċi għall-Pajjiż, l-investimenti tal-Fondi SIE se jistabbilixxu l- kundizzjonijiet it-tajba għal proġetti ta' kwalità biex jiffjorixxu, għan-negozji biex jirnexxu u biex titjieb il-ħajja ta' kuljum tan-nies, u dan kollu biex iwasslu għal bidu ġdid fl-Ewropa. Fl-2014-2020, EUR 454 biljun mill-baġit tal-UE - EUR 637 biljun b'kofinanzjament nazzjonali inkluż - se jiġu investiti fl-ibliet u r-reġjuni tal-Ewropa permezz ta' iktar minn 500 programm tal-Fondi SIE. Il-Fondi SIE huma parti importanti tal-investimenti pubbliċi fl-UE, bejn l-2014 u l-2016, il-Fondi SIE huma mistennija li jammontaw għal bejn wieħed u ieħor medja ta' 14% tal-investimenti pubbliċi kollha, u jilħqu sa 70% f'xi Stati Membri. Kif previst fl-Artikolu 16 tar-Regolament dwar id-Dispożizzjonijiet Komuni, din il-Komunikazzjoni tippreżenta r-riżultati ewlenin tan-negozjati bejn l-Istati Membri, l-imsieħba tagħhom, fosthom l- atturi reġjonali u lokali, u l-Kummissjoni dwar il-Ftehimiet ta' Sħubija u l-programmi. Hija tinkludi ħarsa ġenerali lejn il-kwistjonijiet ewlenin għal kull Stat Membru fl-Anness II, filwaqt li l-Anness I jiffoka fuq il-programmi ta' kooperazzjoni interreġjonali. Biex tiġi żgurata l-ikbar trasparenza għall-pubbliku, il-Kummissjoni llum ħolqot Pjattaforma tad- Dejta Miftuħa għall-Fondi SIE ġdida biex turi l-progress fl-implimentazzjoni tal-programmi tal-Fondi SIE. Aktar tagħrif Il-Komunikazzjoni: "L-investiment fl-impjiegi u t-tkabbir - Il-Massimizzazzjoni tal-kontribuzzjoni tal-Fondi Strutturali u ta' Investiment Ewropej" Anness I - Il-Kooperazzjoni Territorjali Ewropea/ INTERREG Anness II - L-iskedi tal-pajjiżi Annessi II u IV Il-valutazzjoni globali tal-addizzjonalità u l-ħin tas-sottomissjoni u l-adozzjoni ta' ftehimiet u programmi ta' sħubija MEMO/15/6926 - "L-investiment fl-impjiegi u t-tkabbir - Il-Massimizzazzjoni tal-kontribuzzjoni tal-Fondi Strutturali u ta' Investiment Ewropej" Skedi informattivi dwar il-kontribuzzjoni tal-Fondi SIE għall-prijoritajiet tal-Kummissjoni: L-Impjiegi, t-Tkabbir u l-Investiment Is-Suq Uniku Diġitali Il-Politiki tal-Unjoni tal-Enerġija u t-Tibdil fil-Klima Is-Suq Intern L-Unjoni Ekonomika u Monetarja Il-Ġustizzja u d-Drittijiet Fundamentali Il-Migrazzjoni Kuntatti mal-istampa: Mistoqsijiet ġenerali mill-pubbliku: Europe Direct bit-telefown fuq 00 800 67 89 10 11 jew bl - e-mail
Extracted from Il-massimizzazzjoni_tal-kontribuzzjoni_tal-Fondi_Strutturali_u_ta__Investiment_Ewropej_g_all-prijoritajiet_tal-Kummissjoni.pdf